Paul Motian

Stephen Paul MOTIAN (25-an de marto 1931 en Filadelfio, Pensilvanio – 22-an de novembro 2011Paul Motian Dies at 80 . JazzTimes. 22-an de novembro 2011.) estas usona ĵaza frapinstrumentisto.

 Vivo kaj verkado 
Motian alkreskis en Providence, Rod-Insulo. Jam dum sia tempo je la mezgrada lernejo ĝis 1949 li ludis en diversaj lernejaj bandoj. Dum la korea milito li estis soldato de la usona mararmeo. En 1955 li iris al Novjorko. Tie li renkontiĝis kun Bill Evans, je kies unua albumo New Jazz Conceptions li kunlaboris kaj kun kiu li komence (1956/57) ludis en la bando de Tony Scott. Li kunlaboris kun muzikistoj kiel Oscar Pettiford (1957), Lennie Tristano (1958/59), en la ensemblo de Zoot Sims kaj Al Cohn (1959), sed ankaŭ kun George Russell kaj Sonny Rollins, antaŭ ol en 1959 formiĝis la triopo de Bill Evans kun Motian ĉe frapinstrumentaro kaj Scott LaFaro ĉe baso, kiu markis revolucion en la piantriopo-ludo, en kiu la ritmosekcio liberiĝis de la nura akompanado de la soloa instrumento, ĝis pli libera, egalrajta, sonkolore orientiĝinta kunmuzikado, kion ekzemple dokumentas la mitiĝintaj sonregistraĵoj de la 25-a de junio 1961 en la novjorka Village Vanguard (Sunday at the Village Vanguard kaj Waltz for Debby ĉe Riverside). Malpli ol du semajnojn poste LaFaro suferis mortigan akcidenton. Chuck Israels anstataŭis lin, poste en 1964 Gary Peacock.

En la 1960-aj jaro Motian krome prezentis sub bandestroj kiel Coleman Hawkins, Mose Allison, Perry Robinson, Charles Lloyd kaj Pharoah Sanders (kaj strange dum la Woodstock-festivalo kun kantisto Arlo Guthrie). Kun pianisto Paul Bley li ludis unuafoje en 1963 en la triopo kun Gary Peacock kaj li palpe antaŭeniĝis en la liberan ĵazon. Fine de la 1960-aj jaroj li kuniĝis kun Keith Jarrett kaj Charlie Haden komence kiel triopo, poste pligrandigita per Dewey Redman al (la poste t.n. 'usona') Keith Jarrett Quartet, kiu sonregistris ekde 1967 ĝis 1976 pli ol dek albumojn por diversaj diskeldonejoj. Krom tio li kunlaboris je la ĵazopero Escalator over the Hill de Carla Bley kaj en la Liberation Music Orchestra de Haden.

Ekde la fruaj 1970-aj jaroj Motian pli kaj pli ankaŭ aperis kiel bandestro kaj komponisto. Ĉe la munkena diskeldonejo ECM aperis liaj unuaj albumoj Conception Vessel (1972), Tribute (1974) kaj Dance (1977), je kiuj kunlaboris Keith Jarrett, Charlie Haden, Leroy Jenkins, Sam Brown, David Izenzon kaj Carlos Ward.

En 1980 komencis la ĝis nun tre produktipova kunlaboro kun Bill Frisell kaj Joe Lovano, kiuj ambaŭ estas proks. 20 jarojn pli junaj ol li; komence en kvinopo kun plua saksofonisto Billy Drewes resp. Jim Pepper kaj Ed Schuller ĉe baso, poste precipe kiel senbasa triopo, ekz. je It Should've Happened a Long Time Ago (1984), Monk in Motian (1988), Time and Time Again (2007) aŭ denove pliampleksigita per ĝia plej konstanta kunulo Charlie Haden, ekz. ĉe Paul Motian on Broadway Vol.I-III aŭ 1990 omaĝa albumo por Bill Evans kun Marc Johnson ĉe baso. Precipe tamen li ĉiam denove kunmuzikas kun pianistoj: krome unue kun Paul Bley ankaŭ kun Geri Allen, Eric Watson, Marilyn Crispell, Bobo Stenson, Enrico Pieranunzi, Stéphan Oliva kaj en 2010 kun Jason Moran kaj Chris Potter ĉe saksofono, plua senbasa triopo. Potter ludas jam ekde 997 en Trio 2000, kun kiu Motian daŭrigis sian albumaron On Broadway per normkantoj. Regula gasto de ĉi tiu triopo estis Masabumi Kikuchi,kiu ankaŭ estas la pianisto de la triopo Tethered Moon, fondita en 1991 (kun Gary Peacock ĉe baso), kiu orelfrapis per arbitraj interpretaĵoj de la muzikoj de Kurt Weill, Édith Piaf kaj Puccini. Krom tio nomendas la Electric Bebob Band (EBBB) fondita en 1993, kiu per eĉ du elektrogitaristoj, elektrobasisto kaj saksofonoj novinterpretis komponaĵojn de Parker, Monk, Powell kaj Davis.

 Diskoj 
Kiel bandestro
 1972 - Conception Vessel (ECM) kun Keith Jarrett, Sam Brown, Leroy Jenkins, Becky Friend, Charlie Haden
 1975 - Tribute (ECM) kun Carlos Ward, Sam Brown, Paul Metzke, Charlie Haden
 1977 - Dance (ECM) kun Charles Brackeen, David Izenzon
 1979 - Le Voyage (ECM) kun Charles Brackeen, Jean-Francois Jenny-Clark
 1982 - Psalm (Soul Note) kun Joe Lovano, Billy Drewes, Bill Frisell, Ed Schuller
 1984 - The Story of Maryam (Soul Note) kun Joe Lovano, Jim Pepper, Bill Frisell, Ed Schuller
 1984 - It Should've Happened a Long Time Ago (ECM) kun Joe Lovano, Bill Frisell
 1985 - Jack of Clubs (Soul Note) kun Joe Lovano, Jim Pepper, Bill Frisell, Ed Schuller
 1987 - Misterioso (Soul Note) kun Joe Lovano, Jim Pepper, Bill Frisell
 1988 - Monk in Motian (JMT) kun Joe Lovano, Bill Frisell + Geri Allen, Dewey Redman
 1988 - On Broadway Vol.I (JMT) kun Joe Lovano, Bill Frisell, Charlie Haden kun
 1989 - One Time Out (Soul Note) kun Joe Lovano, Bill Frisell
 1990 - Bill Evans (JMT) kun Joe Lovano, Bill Frisell, Marc Johnson
 1992 - Paul Motian in Tokio (JMT) kun Joe Lovano, Bill Frisell
 1992 - On Broadway Vol.II (JMT) kun Joe Lovano, Lee Konitz, Bill Frisell, Charlie Haden
 1993 - Trioism (JMT) kun Joe Lovano, Bill Frisell + Dewey Redman
 1997 - Sound of Love (Winter & Winter) kun Joe Lovano, Bill Frisell
 2004 - Garden of Eden (ECM) kun Chris Cheek, Tony Malaby, Ben Monder, Steve Cardenas, Jakob Bro, Jerome Harris
 2003 - On Broadway Vol.III (JMT) kun Joe Lovano, Bill Frisell, Charlie Haden
 2005 - I Have the Room Above Her (ECM) kun Joe Lovano, Bill Frisell
 2007 - Time and Time Again (ECM) kun Joe Lovano, Bill Frisell
 2010 - Lost in a Dream (ECM) kun Jason Moran, Chris Potter
 2011 - The Windmills of Your Mind (Winter & Winter) kun Bill Frisell, Thomas Morgan, Petra Haden (kantado)

kun la Electric Bebop Band (EBBB)
 1993 - Paul Motian and the Electric Bebop Band (JMT) kun Joshua Redman, Kurt Rosenwinkel, Brad Schoeppach, Stomu Takeichi
 1994 - Reincarnation of a Lovebird (JMT) kun Chris Cheek, Chris Potter, Kurt Rosenwinkel, Wolfgang Muthspiel, Steve Swallow, Don Alias
 1997 - Flight of the Blue Jay (Winter & Winter) kun Chris Cheek, Chris Potter, Kurt Rosenwinkel, Brad Schoeppach, Steve Swallow
 1999 - Plays Monk and Powell (Winter & Winter) kun Chris Cheek, Chris Potter, Kurt Rosenwinkel, Steve Cardenas, Steve Swallow
 2001 - Europe (Winter & Winter) kun Chris Cheek, Pietro Tonolo, Ben Monder, Steve Cardenas, Anders Christensen
 2002 - Holiday for Strings (Winter & Winter) kun Chris Cheek, Pietro Tonolo, Ben Monder, Steve Cardenas, Anders Christensen
 2004 - With Joshua Redman (Winter & Winter) kun Joshua Redman, Kurt Rosenwinkel, Brad Schoeppach, Stomu Takeishi

kun Trio 2000 + One/+ Two
 1998 - Trio 2000 + One (Winter & Winter) kun Chris Potter, Larry Grenadier + Masabumi Kikuchi, Steve Swallow
 2006 - On Broadway Vol.IV or The Paradox of Continuity (Winter & Winter) kun Chris Potter, Larry Grenadier + Masabumi Kikuchi, Rebecca Martin
 2006 - Live at the Village Vanguard Vol.I (Winter & Winter) kun Chris Potter, Larry Grenadier + Masabumi Kikuchi, Greg Osby
 2008 - Live at the Village Vanguard Vol.II (Winter & Winter) kun Chris Potter, Larry Grenadier + Masabumi Kikuchi, Greg Osby, Mat Maneri
 2009 - On Broadway Vol.V (Winter & Winter) kun Loren Stillman, Thomas Morgan + Masabumi Kikuchi, Michaël Attias
 2010 - Live at the Village Vanguard Vol.III (Winter & Winter) kun Chris Potter, Larry Grenadier + Masabumi Kikuchi, Mat Maneri

kunlabore kun

Geri Allen, Charlie Haden
 1988 - Etudes (Soul Note)
 1989 - In the Year of the Dragon (JMT)
 1989 - Segments (DIW)
 1991 - Live at the Village Vanguard (DIW)

Keith Jarrett, Gary Peacock
 1994 - At the Dear Head Inn (ECM)

kiel Tethered Moon kun Masabumi Kikuchi, Gary Peacock
 1995 - Play Kurt Weill (JMT)
 1997 - First Meeting (Winter & Winter)
 1999 - Chansons d’Édith Piaf (Winter & Winter)
 2004 - Experiencing Tosca (Winter & Winter)

kun Marilyn Crispell, Gary Peacock
 1997 - Nothing Ever Was, Anyway. Music of Annette Peacock (ECM)
 2001 - Amaryllis (ECM)

kun Lee Konitz, Steve Swallow
 1999 - Three Guys (Enja)

kun Paul Bley, Gary Peacock
 1999 - Not Two, Not One (ECM)

kun Stéphan Oliva, Bruno Chevillon
 2000 - Fantasm (BMG)
 2001 - Intérieur Nuit (Night Bird Music)

kun Bill Frisell, Ron Carter
 2006 - Bill Frisell, Ron Carter, Paul Motian (Nonesuch)

 Referencoj 

 Konsultlibraj notoj 
 Ian Carr, Digby Fairweather, Brian Priestley: Jazz Rough Guide. Metzler, Stutgarto 1999; ISBN 3-476-01584-X
 Leonard Feather, Ira Gitler: The Biographical Encyclopedia of Jazz. Oxford University Press, Oksfordo ktp. 1999; ISBN 978-0-19-532000-8
 Wolf Kampmann Reclams Jazzlexikon Stutgarto 2003; ISBN 3-15-010528-5
 Martin Kunzler Jazz-Lexikon Bd. 1. Reinbek 2002; ISBN 3-499-16512-0

 Eksteraj ligiloj 
 ECM-publikaĵoj  kun diskografiaj indikoj, ofte kun gazetotekso, recenzoj (anglalingva) kaj parte provaŭdeblecoj
 Diskografio ĉe Winter & Winter (inkl. JMT-republikaĵoj) kun ankaŭ detalaj indikoj kaj gazetara teksto (ofte germanlingva)
 Paul Motian Discography at Discogs, nekompleta, sed kun publikaĵoj de aliaj diskeldonejojn kaj ankaŭ pli maloftaj produktaĵoj

Kategorio:Ĵazaj frapinstrumentistoj
Kategorio:Bandestroj
Kategorio:Usonaj muzikistoj